CELEX: 62008CN0569
Language: el
Date: 2008-12-22 00:00:00
Title: Υπόθεση C-569/08: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 22 Δεκεμβρίου 2008 — Internetportal und Marketing GmbH κατά Richard Schlicht

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/22
            
         Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 22 Δεκεμβρίου 2008 — Internetportal und Marketing GmbH κατά Richard Schlicht
   (Υπόθεση C-569/08)
   (2009/C 69/40)
   Γλώσσα διαδικασίας: η γερμανική
   Αιτούν δικαστήριο
   Oberster Gerichtshof
   Διάδικοι στην υπόθεση της κύριας δίκης
   
      Ενάγουσα/Αναιρεσείουσα: Internetportal und Marketing GmbH
   
      Εναγόμενος/Αναιρεσίβλητος: Richard Schlicht
   Προδικαστικά ερωτήματα
   
               1)
            
            
               Συνάγεται από την ερμηνεία του άρθρου 21, παράγραφος 1, στοιχείο α', του κανονισμού (ΕΚ) 874/2004 της Επιτροπής, της 28ης Απριλίου 2004, για τη θέσπιση κανόνων δημοσίου συμφέροντος σχετικά με την υλοποίηση και τις λειτουργίες του .eu τομέα ανωτάτου επιπέδου και τις αρχές που διέπουν την καταχώριση (1), ότι υφίσταται δικαίωμα, υπό την έννοια της διάταξης αυτής, ακόμη και
               
                           α)
                        
                        
                           όταν το σήμα έχει καταχωριστεί χωρίς πρόθεση χρησιμοποίησής του για προϊόντα ή υπηρεσίες, αλλά με μόνο σκοπό να αποκτηθεί η δυνατότητα να υποβληθεί κατά την πρώτη φάση της σταδιακής καταχώρισης αίτηση καταχώρισης ενός ονόματος τομέα που συμπίπτει με μια —διατυπωμένη στα γερμανικά— έννοια γένους;
                        
                     
                           β)
                        
                        
                           όταν το σήμα, στο οποίο στηρίζεται η καταχώριση του ονόματος τομέα και το οποίο συμπίπτει με μια —διατυπωμένη στα γερμανικά— έννοια γένους, διαφέρει από το όνομα τομέα κατά το ότι το σήμα περιέχει ειδικούς χαρακτήρες, οι οποίοι απαλείφθηκαν από το όνομα τομέα, μολονότι θα μπορούσαν να μεταγραφούν, και των οποίων η απάλειψη έχει ως αποτέλεσμα ότι το όνομα τομέα διαφέρει από το σήμα κατά τρόπο που να αποκλείεται οποιοσδήποτε κίνδυνος σύγχυσης;
                        
                     
         
               2)
            
            
               Έχει το άρθρο 21, παράγραφος 1, στοιχείο α', του κανονισμού (ΕΚ) 874/2004 την έννοια ότι υφίσταται έννομο συμφέρον μόνο στις περιπτώσεις που προβλέπει το άρθρο 21, παράγραφος 2, στοιχεία α' έως γ';
            
         Σε περίπτωση αρνητικής απάντησης στο ερώτημα αυτό:
   
               3)
            
            
               Υφίσταται έννομο συμφέρον κατά την έννοια του άρθρου 21, παράγραφος 1, στοιχείο α', του κανονισμού (ΕΚ) 874/2004 ακόμη και στην περίπτωση που ο κάτοχος του ονόματος τομέα προτίθεται να χρησιμοποιήσει το όνομα αυτό, το οποίο συμπίπτει με μια —διατυπωμένη στα γερμανικά— έννοια γένους, για μια διαδικτυακή πύλη που αφορά ένα σχετικό πεδίο;
            
         Σε περίπτωση καταφατικής απάντησης στο υπ' αριθ. 1 και στο υπ' αριθ. 3 ερώτημα:
   
               4)
            
            
               Έχει το άρθρο 21, παράγραφος 3, του κανονισμού (ΕΚ) 874/2004 την έννοια ότι μόνο οι περιπτώσεις που απαριθμούνται στα στοιχεία α' έως ε' θεμελιώνουν την ύπαρξη κακής πίστης, υπό την έννοια του άρθρου 21, παράγραφος 1, στοιχείο β', του κανονισμού (ΕΚ) 874/2004;
            
         Σε περίπτωση αρνητικής απάντησης στο ερώτημα αυτό:
   
               5)
            
            
               Υπάρχει κακή πίστη, υπό την έννοια του άρθρου 21, παράγραφος 1, στοιχείο β', του κανονισμού (ΕΚ) 874/2004, ακόμη και στην περίπτωση που το όνομα τομέα καταχωρίστηκε κατά την πρώτη φάση της σταδιακής καταχώρισης βάσει σήματος το οποίο συμπίπτει με μια —διατυπωμένη στα γερμανικά— έννοια γένους και το οποίο ο κάτοχος του ονόματος τομέα απέκτησε με μόνο σκοπό να έχει τη δυνατότητα να υποβάλει την αίτηση καταχώρισης του ονόματος τομέα κατά την πρώτη φάση της σταδιακής καταχώρισης και επομένως να προκαταλάβει τους άλλους ενδιαφερόμενους και, ενδεχομένως, ακόμη και τους κατόχους δικαιωμάτων επί του διακριτικού σημείου;
            
         
      (1)  ΕΕ L 162, σ. 40.